《漫歌》
明代·顾大武

酒旗招摇西北指，北斗频倾渴不止。
天上有酒饮不足，翻身直下解作人间顾仲子。
酒中生，酒中死，糟丘酒池何龌龊，千钟百觚亦徒尔。
堪笑刘伶六尺身，死便埋我须他人。
此身血肉岂是我，乌鸢蝼蚁谁疏亲？四鳃鲈鱼千里莼，有
此下酒物，刘季张良焉足论。
左携孔北海，右揽李太白。
余杭老姥寄信来，道我新封合欢伯。